Călinescu și Tudor Vianu, despre începuturile literare (a debutat cu poezie la 37 de ani și o vreme a fost o poetă interzisă de cenzură), despre relația cu soțul și poetul George Almosnino, despre confrații sau prietenii literari, despre vacanțele la 2 Mai și experiența germană (ca traducătoare, bursieră, scriitoare premiată acolo), despre temeri, vicii, priviri personale ș.a. Se discută enorm despre literatură, iar substanțialul chestionar de anul trecut gîndit de un cristian nu este doar o carte de vizită/fișă individuală din care afli că Nora Iuga a publicat cincisprezece cărți de poezie și opt de proză (and still counting) sau că a tradus din germană vreo treizeci de scriitori germani, dar funcționează și ca o suită de recomandări de autor: spre exemplu, dintre prozatorii români în viață cel mai mult îi plac Mircea Cărtărescu, Răzvan Petrescu și Nichita Danilov.